Viking 1

Viking 1 bola americká planetárna sonda z programu Viking určená na prieskum Marsu, ktorá so svojim dvojčaťom Vikingom 2 úspešne pristála na povrchu Marsu. 

Vyslaná bola 20. augusta 1975 pomocou nosiča Titan IIIE/Centaur, celková váha sondy bola 883 kg. Po 10 mesiacoch cesty sa dostala do blízkosti planéty. Päť dní pred pristátím modulu na povrchu začala sonda zhotovovať globálne snímky planéty, ktoré mohli byť neskôr použité na vytvorenie prvých podrobných geologických máp planéty a pre vyhotovenie základnej stratigrafie.

Pristávací modul sondy dosadol 20. júla 1976 o 11:53:06 UTC do oblasti Chryse Planitia a vysielal svoje vedecké pozorovania až do 13. novembra 1982, keď kvôli zle zadanému príkazu zo Zeme bol kontakt stratený.

Referencie 

Program Viking
Prieskum Marsu
Planetárne sondy
Sondy NASA
Kozmonautika v 1975